Un nume ce nu trebuie uitat, arhitectul Miloș Cristea

Cu durere în suflet scriu aceste rânduri, reflectând asupra valorii acestui om cu totul deosebit. Un talent de excepție care nu a primit aprecierea și recunoștința noastră pentru ceea ce a făcut, pentru ceea ce ar vrut să mai facă și pentru cât de mult a iubit el Aradul.

Și iată că astăzi, Aradul nu este conștient ce personalitate artistică de seamă a avut! Sau n-a vrut să știe ? Ce pot să cred altceva?

Regretabil. N-ar fi primul caz în lumea asta.

Fiind un arhitect de top, invidia era la ea acasă , iar drumul era deschis pentru ca răutatea să poată triumfa.

Miloș Cristea numai de simpatie nu s-a putut bucura, fiind , vezi doamne, un om dificil. Nimic mai neadevărat !

I-am fost un apropiat, un bun prieten, l-am cunoscut în toate privințele.

Într-adevăr, mai că nu-i plăcea aproape nimic. Critica tot, dar culmea e că avea dreptate mai mereu. N-am remarcat nici măcar o singură dată să fie altfel. Atunci, cum să-l contrazici? Era un perfecționist. La el totul trebuia să fie super!

Nu era răutăcios deloc, dar își apăra oarecum vehement și argumentat opiniile. Acest lucru nu le plăcea interlocutorilor. Pierdeau mereu disputa,

La dezvelirea Monumentului Eroilor de la Păuliș, o magistrală operă a regretatului arhitect, Miloș Cristea, Adrian Păunescu i-a atribuit metaforic…”această aripă ruptă…”simbolizând dramaticile lupte ce s-au dat aici în septembrie 1944, pentru apărarea patriei!

Fără comentarii!

Ei bine, și aici, detractorii și-au afirmat ” vocația” , cârtind că Miloș ar fi fost influențat de nu știu ce altă lucrare. În afară de faptul că nu-I stătea în caracter și nu era-n firea lui să copieze să copieze pe cineva , un monument asemănător nu există. Poate…după!

Ne-a surprins intr-adevăr inundațiile din 1970, Aradul însă s-a luptat eroic și n-au lăsat repercursiuni majore. Ulterior s-au construit diguri. Corect, dar la cota de siguranță de atunci, Mureșul depune permanent. Ce era de făcut? Să tot înălțăm pe diguri?

Miloș a avut o alte idee, genială pur și simplu. Dragarea Mureșului , care a duce rezultate benefice, multiple și immediate:

* balast curat și mai la îndemână, adică mai aproape
* adâncirea albiei, eliminând astfel necesitatea digurilor
* Mureșul navigabil, sporturi nautice etc.

Canalul Begheiului- Bega din Timișoara, incomparabil mai mic decât Mureșul , este navigabil! La Arad nu se poate?

Luptelor eroice cu inundațiile, Miloș le-a dedicat o lucrare, un Obelisc amplasat exact în fața Palatului Cultural, dar care nu a mai fost finalizat…De ce?

Aș remarca însă un detaliu inedit. Încorporate în acest obelisc erau prevăzute niște vălurele și deasupra două profile- un bărbat și o femeie care se luptau cu apele- executate din inox la Uzina de Vagoane și care…atenție…la o anumită intensitate a vântului scoteau un sunet lugubru, un muget al apelor, amintind de clipele de groază din acea noapte de iulie 1970.

Miloș Cristea a studiat acest fenomen, acest efect , într-un tunel aerodinamic. Nemaipomenit! Cine a mai făcut așa ceva? Un mesaj acustic!

În altă ordine de idei, arhitectul arădean milita pentru închiderea completă a circulației pe Bulevardul Republicii ( actualul Bv. Revoluției )

Era ceva modern și elegant. Miloș ”vedea” Bulevardul ca pe un imens parc plin de arbori ornamentali, de flori, de bănci pline de lume care să admire în liniște frumusețea vechilor clădiri. El chiar a avut inițiativa înfințării unei firme specializate în restaurarea acestor lucrări pretențioase de arhitectură.

Din păcate, n-a reușit.

Catedrala Ortodoxă- o capodoperă, o bijuterie arhitecturală, este o adevărată chintesență a întregii opere, a întregii creații a marelui arhitect. Este o minunăție! Dețin un album cu 1000 de biserici și catedrale din întreaga lume și n-am mai găsit ceva asemănător. Magnific!

A participat în 1981 la lansarea proiectului în biroul fostului prim-vicepreședinte , de atunci, al municipiului Arad, Mircea Groza, un sufletist, cu toate somitățile de față, prezentat chiar de maestrul Milos Cristea. S-a primit ” Undă verde”.

Toate bune și frumoase, numai că, nu după multă vreme, s-a aflat că această minunată catedrală nu se mai face, pe motiv că Iosif Constantin Drăgan, finanțatorul lucrării, ar fi fost legionar !!!

A fost o dureroasă lovitură pentru Miloș. Nu l-am auzit niciodată plângându-se, dar l-am simțit. Era un om demn. Poate mai spera că lumea ” se trezește” .

Vă inchipuiți ce înseamnă ca un proiect la care s-a lucrat ani de zile, proiect în care și-a pus sufletul, talentul și vocația să trebuiască să fie abandonat.

Și mai trebuie făcută o remarcă deloc neglijabilă. Această catedrală unicat nu putea fi amplasată decât acolo unde a fost concepută, adică ăn centrul urbei, unde bulevardul are cea mai mare lățime- 109 m – cu două fațade identice, una orientată sore Teatru, alta spre Podgoria, o construcție impunătoare cu toate accesoriile etc.

Țin să menționez faptul că nu Miloș, ci Aradul avea nevoie de realizarea acestei monumentale opere de artă.

Oare nu-I mustră conștiința pe cei care au ”torpilat ” exacutarea acestei minunate catedrale?

Miloș Cristea nu mai este printre noi, dar Aradul…? Reprobabil și dezgustător!

Desigur că acest articol poate fi mult mai amplu, dar mai multe motive m-au făcut să mă limitez.

Ațadar, în final, sintetizând cele de mai sus, fără a mai prezenta și celelalte lucrări ale distinsului arhitect ( Astoria, Libelula, explanada din fața Primăriei etc.) afirm cu tărie că o asemenea personalitate artisctică arădeană ar merita ce I se cuvine.

Cum este citatul biblic din Sfânta Evanghelie după Matei-aparținând lui Isus- ” Dați Cezarului ce-I al Cezarului !”

Cu mare ardoare, respectuoas mă adresez autorităților locale cu rugămintea de a denumi un bulevard, o stradă centrală, cu numele eminentului și regretatului arhitect Miloș Crișan, consfințându-i astfel valoarea și meritul cuvenit, măcar post-mortem. Anul viitor vom comemora 20 de ani de când ne-a părăsit.

În Arad, sunt la ora actuală multe străzi care poartă denumiri, mai puțin meritate, denumiri care au apărut după anul 1990.

Mă limitez doar la două: Bulevardul Gneral Vasile Milea car nici acum dpă 32 de ani nu i se cunoaște ” statutul”, victimă sau sinucidere? Sunt numai supoziții neadjudecate, iar pe de altă parte nu se cunoaște meritul acestuia pentru Arad.

BIne, vor spune unii ca nici V.I. Lenin nu a avut . Asța este, dar să nu uităm în ce regim a fost ” botezat”.

Cum ar arăta acest mic bulevard, totuși, cu noul și binemertatul nume ” Miloș Cristea”, iar acolo în parc la Primărie, la începutul bulevardului , să troneze o statuie a genialului arhitect?

Apelez cu căldură și la Comunitatea Sârbilor din Arad ca în limita posibilităților, să se implice în realizarea acestei frumoase idei.

Cu multă stimă, un arădean devotat!